# Stephen W. Wilson

El Major General Stephen W. "Seve" Wilson és un militar estatunidenc, comandant de la 8a Força Aèria.

## Biografia

El general Wilson es graduà a la Universitat Texas A&M el 1981, amb grau de tinent de segona. Fins a maig de 1982 es preparà com a pilot a Laughlin AFB, Texas; passant a exercir de pilot instructor, pilot avaluador i comandant de vol al 86è Esquadró d'Entrenament de Vol fins al setembre de 1986. El 1983 va ser promogut a tinent dos anys després. El 1985 es graduà a l'Acadèmia d'Oficials d'Esquadró, Maxwell AFB i realitzà un màster en Direcció d'Enginyeria a l'Acadèmia de Mines i Tecnologia de Dakota del Sud, sent promogut a capità. Entre setembre de 1986 i maig de 1987 aprengué a pilotar els B-1 Lancer; passant a ser instructor i comandant de vol de B-1 al 77è Esquadró de Bombarders a Ellsworth AFB fins al juliol de 1991, on durant un any passà a ser Cap d'Armament i Tàctica del 28è Esquadró d'Operacions de Suport.
El 1993 es graduà a l'Acadèmia de Comandament Aeri i Estat Major a Maxwell AFB, sent promogut a major i passant a formar part de l'estat major conjunt a la Divisió de Doctrina, Conceptes i Iniciatives al Quarter General del Comandament Europeu, a Stuttgart. El setembre del 1995 torna als Estats Units com a Cap de Seguretat de la 28a Ala de Bombarders i després com a oficial d'operacions del 37è Esquadró de Bombarders. El 1997 va graduar-se a l'Acadèmia d'Armament de la Força Aèria de Nellis AFB (Nevada), és promogut a tinent coronel, i passa a exercir entre setembre d'aquell any i juny de 1999 de comandant de la divisió B-1, així com pilot instructor. El 2000 realitzà un post-grau en estudis estratègics, a l'Acadèmia de la Guerra Aèria de Maxwell AFB; i l'11 de juny és nomenat Vice-comandant del 366è Grup d'Operacions de la base de Mountain Home (Idaho) fins al 2002, en què, ja coronel, és nomenat comandant del 608è Grup d'Operacions Aèries a Barksdale AFB; passant a comandar la 14a Ala d'Entrenament de Vol entre 2004 i 2006, en que passà a ser vicedirector d'Operacions Aèries, Espacials i d'Informació a Randolph AFB, Texas. El 2007 seguí el curs de Comandant de Component Conjunt de la Força Aèria i és promogut a brigadier general i és destinat com a vice-comandant de la Regió Defensiva Nord-Americana a Manitoba, Canadà. El juliol del 2009 és comandant de la 379a Ala Expedicionària del Sud-est Asiàtic, i el 2010 va seguir el programa de Presa de Decisions de Lideratge, a l'Acadèmia de Govern John F. Kennedy de la Universitat Harvard, i és nomenat director d'Integració Conjunta, Directori de Requeriments de Capacitat Operativa al Quarter General de la Força Aèria a Washington, D.C., càrrec que ocupà fins al 18 de juny de 2011, en que passà a comandar la 8a Força Aèria. El 19 d'octubre de 2013 passà a comandar el Comandament d'Atac Global de la Força Aèria, sent promogut a tinent general el 23 d'octubre.
El general Wilson és un pilot de combat amb més de 4.500 hores de vol i 680 hores de combat volant amb T-37, T-38, B-1 i B-52

## Condecoracions

    Medalla del Servei Distingit a la Força Aèria
    Medalla del Servei Superior de Defensa
    Legió del Mèrit amb una fulla de roure
    Estrella de Bronze amb una fulla de roure
    Medalla del Servei Meritori de Defensa
    Medalla del Servei Meritori amb quatre fulles de roure
    Medalla de l'Aire amb una fulla de roure
    Medalla del Servei Aeri Realitzat
    Medalla del Servei Lloable a la Força Aèria amb una fulla de roure
    Medalla del Servei Lloable a l'Exèrcit
    Insígnia Unificada d'Unitat Meritòria amb una fulla de roure
    Insígnia d'Unitat Meritòria de la Força Aèria
    Insígnia d'Unitat Destacada amb distintiu V i tres fulles de roure
    Medalla de la Disponibilitat pel Combat
    Medalla del Servei a la Defensa Nacional amb una estrella de bronze
    Medalla Expedicionària de la Guerra Global contra el Terrorisme
    Medalla de Servei a la Guerra Global contra el Terrorisme
    Medalla del Servei Humanitari
    Cinta de la Força Aèria per servei a ultramar d'estada llarga amb una fulla de roure
    Cinta de permanència en la Força Aèria
    Cinta dels experts de la Força Aèria en armes petites
    Cinta d'instrucció de la Força Aèria
    Pilot comandant

## Dates de promoció

    Tinent de 2a – 2 de juny de 1981
    Tinent – 2 de juny de 1983
    Capità – 2 de juny de 1985
    Major – 1 de juny de 1993
    Tinent Coronel – 1 de gener de 1997
    Coronel – 1 de juny de 2002
    Brigadier General – 3 de desembre de 2007
    Major General – 1 de setembre de 2011
    Tinent General – 23 d'octubre de 2013

## Enllaços externs

* Biografia del general Wilson a la pàgina de la 8a Força Aèria